סייד'יספיורד'ור

סייד'יספיורד'ור (באיסלנדית: Seyðisfjörður) היא עיירה באזור המזרחי של איסלנד, הממוקמת בנקודה הפנימית ביותר של פיורד בעל אותו השם.

העיירה מחוברת לשאר איסלנד באמצעות מעבר הרים שמוביל לכביש הראשי של איסלנד, וממוקמת במרחק של 27 קילומטרים מאיילססטאד'יר. סייד'יספיורד'ור מוקפת בהרים - ממערב נמצא ההר ביולפור שגובהו 1085 מטרים, וממזרח ההר סטרנדרטינדור שגובהו 1010 מטרים. הפיורד שסייד'יספיורד'ור ממוקמת לחופיו עשיר בטבע, וכולל בין היתר מושבות של תוכי ים.

== היסטוריה ==
ההתיישבות בסייד'יספיורד'ור החלה בתקופה המוקדמת של ההתיישבות באיסלנד. המתיישב הראשון היה ביולפור, שכבש את אזור הפיורד. בשנים 1998–1999 נמצאה חורבה של כנסיית עץ שרופה בחפירות באזור, והיא תוארכה למאה ה-11 באמצעות תיארוך פחמן.<ref></ref>

ההתיישבות המסודרת באזור סייד'יספיורד'ור החלה בשנת 1848, כאשר התיישבו בעיירה דייגים נורווגים. המתיישבים בנו מבני העץ שחלקם עדיין קיימים בעיירה. בעבר הייתה קיימת התיישבות נוספת בסמוך לפיורד בשם Vestdalseyri, אך מאז היא ננטשה. בהתיישבות הנוספת פעלה תחנת ציד הלווייתנים המתועשת המודרנית הראשונה בעולם. התחנה הוקמה בשנת 1864 על ידי צייד הלווייתנים האמריקאי תומאס ולקאם רויס, ונוהלה על ידו ועל ידי כוח העבודה שלו עד לשנת 1866. שני היישובים שימשו בעיקר כתחנות דיג ומסחר. 

כבל הטלגרף הראשון שחיבר את איסלנד לאירופה הונח בסייד'יספיורד'ור בשנת 1906, מה שהפך אותה למוקד לתקשורת בינלאומית. בשנת 1913 נבנה סכר בנהר הראשי, שאפשר להשתמש באנרגיית מים בפעילות תחנת הכוח במתח גבוה הראשונה שפעלה באיסלנד. סייד'יספיורד'ור שימשה כבסיס לכוחות בריטיים ואמריקאים במלחמת העולם השנייה, ושרידי הפעילות נותרו ברחבי הפיורד, כולל מסלולי נחיתה שכבר לא נמצאים בשימוש, ומכלית נפט שהופצצה והוטבעה.<ref></ref>

עם סגירתו של המפעל המקומי לעיבוד דגים הפך ענף התיירות לענף הכלכלי המרכזי של העיירה. עם זאת, הנמל המקומי עדיין נותר נמל דייגים מרכזי בחוף המזרחי של איסלנד.מפלי Gufufoss, ליד הכביש העובר בין סייד'יספיורד'ור לבין איילססטאד'יר.בדצמבר 2020, סדרה של מפולות בוץ פגעה בעיירה לאחר ימים של גשם כבד, והרסה מספר בתים.<ref></ref> לאחר שניזוקו עשרה בתים, הוכרז על פינוי מוחלט של העיר.<ref></ref><ref></ref><ref></ref> חודש לאחר שמפולת הבוץ פגעה בעיירה, הוערך הנזק במלואו - בסך הכל נפגעו 39 בתים, שמתוכם שנים עשר נהרסו כליל וחמישה נוספים ניזוקו באופן משמעותי. הנזק הכולל הוערך על ידי ממשלת איסלנד בלמעלה ממיליארד קרונה איסלנדית (7.5 מיליון דולר). <ref></ref> התושבים שבתיהם לא נהרסו הורשו לחזור לבתיהם באוקטובר 2021, לאחר שהותקנו אמצעי הגנה.<ref></ref>

== סקירה כללית ==
העיירה סייד'יספיורד'ור ידועה בזכות מבני העץ העתיקים שלה. בעיר יש אתר קמפינג, בתי מלון, בריכת שחייה, ספרייה, בית חולים, סניף דואר, וחנות אלכוהול.

בסייד'יספיורד'ור נמצא גם המוזיאון הטכני של מזרח איסלנד<ref></ref><ref></ref> ושני בתי הקולנוע היחידים במזרח איסלנד. פסטיבל האמנות LungA מתקיים בסייד'יספיורד'ור בחודש יולי.<ref></ref> ב-1998 הוקם מרכז סקפטפל לאמנות חזותית. המרכז פתוח לקהל ויש בו חלל תצוגה, ספריית ספרי אמנים וביסטרו.<ref></ref>

ישנו שביל הליכה פופולרי שמתחיל בנהר Fjarðará שזורם במרכז העיר. בהמשך הנהר זורמים עשרים וחמישה מפלי מים. בעונת החורף פועל אתר סקי במעבר ההרים Fjarðarheiði.האוניה MS Norröna עוגנת בנמל סייד'יספיורד'ור.העלילה של סדרת הטלוויזיה האיסלנדית "לכודים" משנת 2015 מתרחשת בעיר, וחלק מהסדרה צולם בה. הסדרה שודרה ב-BBC4 בבריטניה בתחילת 2016.<ref></ref><ref></ref>

=== הנמל ===
מדי שבוע מפליגה המעבורת MS Norröna מהירטשאלס שבדנמרק לסייד'יספיורד'ור דרך טורסהאבן שבאיי פארו. זוהי המעבורת היחידה שמפליגה בין איסלנד לבין מדינות אחרות.

== אקלים ==
בסייד'יספיורד'ור יש אקלים טונדרה , הגובל באקלים ימי. עם זאת, כמות המשקעים השנתית הגבוהה, מעל ל-1,650 מ"מ, מאוד לא אופיינית לאזורי הטונדרה, שבדרך כלל יבשים מאוד ושיא המשקעים שלהם הוא בקיץ.

== ערים תאומות ==
סייד'יספיורד'ור היא העיר התאומה של סאנדור באיי פארו.<ref></ref>

== גלריה ==
<center><gallery perrow="3" widths="150" heights="150">
קובץ:Seyðisfjörður Church.jpg|שביל הלבנים הצבעוניות המוביל לכנסייה, אחד האתרים המזוהים ביותר עם הכפר
קובץ:Seyðisfjörður Sept 2019 2.jpg|הנמל, ספטמבר 2019
קובץ:CMV Magellan Seyðisfjörður Sept 2019 1.jpg|המעבורת עוגנת בנמל
קובץ:Seyðisfjörður Sept 2019 1.jpg|מבט על העיירה מלמעלה
קובץ:Iceland - Cross - Seyðisfjörður - Christianity - Religion - Church (4890587498).jpg|הכנסייה בסייד'יספיורד'ור
</gallery></center>

== ראו גם ==
* היסטוריה של איסלנד
* לכודים (סדרת טלוויזיה איסלנדית)

== קישורים חיצוניים ==
* 

== הערות שוליים ==

קטגוריה:איסלנד: ערים